প্ৰতিশ্ৰুতিৰ ৰাজনীতিৰ পৰিৱৰ্তে কৰ্মমুখী ৰাজনীতিৰ সোৱাদ ল'ব সাজু হৈছে পঞ্জাৱ। দিল্লীত কৰ্মময় ৰাজনীতিৰে দেশবাসীক আকৃষ্ট কৰাৰ পিছত অৰবিন্দ কেজৰিৱাল নেতৃত্বাধীন আম আদমী পাৰ্টী (আপ)ক পঞ্জাৱেও আদৰি ল'বলৈ সাজু হৈছে।
আজি ৰাজ্যখনৰ বিধানসভা নিৰ্বাচনৰ ভোট গণনাত বৰ্তমানলৈকে এক্সিট প'লৰ সমীক্ষা সঠিক প্ৰমাণিত কৰি আপ- এ অভূতপূৰ্ব অগ্ৰগতি লাভ কৰিছে।
বৰ্তমানলৈকে চলি থকা ভোট গণনা অনুসৰি ১১৭ খন আসনৰ পঞ্জাৱ বিধানসভাত আপ- এ ৮৯ খন আসনত অগ্ৰগতি লাভ কৰিছে। দ্বিতীয় স্থানত থকা কংগ্ৰেছে ১২ খন আসন লাভ কৰিছে।
আনহাতে এসময়ৰ শক্তিশালী দল আকালিয়ে ১১ খন আৰু বিজেপি মিত্ৰদলে ৫ খন আসনত আগবাঢ়ি আছে।
উল্লেখ্য যে ৰাজ্যখনৰ মুখ্যমন্ত্ৰী চৰণজিৎ সিং চান্নী, পঞ্জাৱ কংগ্ৰেছৰ মুৰব্বী নৱজ্যোত সিং সিদ্ধু, শিৰোমণি অকালি দলৰ বিক্ৰম সিং মাজিথিয়া আৰু প্ৰাক্তন মুখ্যমন্ত্ৰী তথা পঞ্জাৱ লোক কংগ্ৰেছৰ মুৰব্বী অমৰিন্দৰ সিঙকে ধৰি বহুকেইজন হাইপ্ৰফাইল নেতা এই পৰ্যন্ত নিজ নিজ আসনত পিছ পৰি আছে।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
